钦定古今图书集成/明伦汇编/闺媛典/第289卷 > 皇清二十二 > 叶之旭妻张氏〈妾黄氏李氏附〉
## 钦定古今图书集成/明伦汇编/闺媛典/第289卷 > 皇清二十二 > 叶之旭妻张氏〈妾黄氏李氏附〉

按《泰宁县志》：“张氏，叶之旭妻。旭迟于子，没时，长子寅芳方三岁，妾黄所出，次子程芳二岁，三子沐芳，遗腹俱张出，张、黄年俱二十六。次妾李年二十二，无出，妻妾同志守节。当干戈扰攘之际，赋役悉索，三寡共纺绩勤俭，薄衣食，延师傅，教三子俱成名。李氏年八十四卒，张与黄年皆七十有五。”